
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 57 

17 Ιανουάριου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Απόφαση έκδοσης Εντόκων Γραμματίων του Ελ¬ 
ληνικού Δημοσίου διάρκειας 13 εβδομάδων στις 

18.01.2013 μέσω δημόσιας εγγραφής. 1 

Καθορισμός επιτοκίου εντόκων γραμματίων διάρ¬ 
κειας 13 εβδομάδων με ημερομηνία δημοπρασίας 

15.01.2013. 2 

Απόφαση έκδοσης Εντόκων Γραμματίων του Ελληνικού 
Δημοσίου διάρκειας 13 εβδομάδων στις 18.01.2013 
μέσω δημοπρασίας και διάθεσης σε φυσικά πρό¬ 
σωπα μετά την ημερομηνία διακανονισμού. 3 


Εργασία κατά τις Κυριακές και τις εξαιρέσιμες ημέ¬ 
ρες προς συμπλήρωση της εβδομαδιαίας υποχρε¬ 
ωτικής εργασίας - νυχτερινή εργασία πέραν της 
υποχρεωτικής για νυχτοφύλακες της Κεντρικής 
Υπηρεσίας του Υπουργείου Δικαιοσύνης, Διαφά¬ 


νειας και Ανθρωπίνων Δικαιωμάτων. 4 

Καθιέρωση απογευματινής υπερωριακής εργασίας για 
υπαλλήλους που υπηρετούν στην Κεντρική Υπηρε¬ 
σία του Υπουργείου Δικαιοσύνης, Διαφάνειας και 
Ανθρωπίνων Δικαιωμάτων έως 29.3.2013. 5 


ΑΠΟΦΑΣΕΙ Σ 

Αριθμ. 2/3215/0023Α (1) 


Απόφαση έκδοσης Εντόκων Γραμματίων του Ελληνι¬ 
κού Δημοσίου διάρκειας 13 εβδομάδων στις 18.01.2013 
μέσω δημόσιας εγγραφής. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και 32 του Ν. 1914/1990 
«Εκσυγχρονισμός και ανάπτυξη του Δημόσιου τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις» (ΦΕΚ 178/Α'/1990). 

2. Τις διατάξεις του άρθρου 1 του Ν. 2187/1994 «Ρύθ¬ 
μιση θεμάτων σχετικών με τη σύναψη και διαχείριση 
δανείων του Ελληνικού Δημοσίου από το εσωτερικό 
και το εξωτερικό και άλλες διατάξεις» (ΦΕΚ 16/Α'/1994). 


3. Τις διατάξεις του άρθρου 12 του Ν. 2074/1992 «Δι¬ 
αρρυθμίσεις στον ενιαίο ειδικό φόρο κατανάλωσης 
πετρελαιοειδών προϊόντων και άλλες διατάξεις» (ΦΕΚ 
128/Α71992). 

4. Τ ις διατάξεις των άρθρων 5 έως και 12 του Ν. 2198/1994 
«Αύξηση αποδοχών δημοσίων υπαλλήλων εν γένει, σύνα¬ 
ψη δανείων υπό του Ελληνικού Δημοσίου και δημιουργία 
στην Τράπεζα της Ελλάδος Συστήματος Παρακολούθη¬ 
σης Συναλλαγών επί τίτλων με λογιστική μορφή (άυλοι 
τίτλοι)» (ΦΕΚ 43/Α71994). 

5. Τις διατάξεις του άρθρου 4 του Ν. 1266/1982 “Περί 
οργάνων ασκήσεως της νομισματικής, πιστωτικής και 
συναλλαγματικής πολιτικής και άλλων διατάξεων” (ΦΕΚ 
81/Α'/1982) και την πράξη με αριθμό 76 του Υπουργικού 
Συμβουλίου της 4ης Απριλίου 1996 για την αύξηση του 
ορίου κυκλοφορίας εντόκων γραμματίων του Ελληνικού 
Δημοσίου (ΦΕΚ 65/Α71996). 

6. Τις διατάξεις του άρθρου 12 του Ν. 2238/1994 «Κύ¬ 
ρωση του Κώδικα Φορολογίας Εισοδήματος» (ΦΕΚ 151/ 
Α71994), όπως ισχύει. 

7. Τις διατάξεις του Ν. 2842/2000 «Λήψη συμπληρω¬ 
ματικών μέτρων για την εφαρμογή των κανονισμών 
(ΕΚ) 1103/97, 974/98 και 2866/98 του Συμβουλίου, όπως 
ισχύουν σχετικά με την εισαγωγή του ΕΥΡΩ». (ΦΕΚ 207/ 
Α72000). 

8. Τις διατάξεις των άρθρων 90 και 91 του Ν. 2362/1995 
«Περί Δημοσίου Λογιστικού, ελέγχου των δαπανών του 
Κράτους κ.α.δ.» (ΦΕΚ 247/Α71995) και του άρθρου 64 του 
παραπάνω νόμου, όπως τροποποιήθηκε και ισχύει με το 
άρθρο 38 του Ν. 3871/2010 (ΦΕΚ 141/Α72010). 

9. Τις διατάξεις του Ν. 2628/1998 «Σύσταση Νομικού 
Προσώπου Δημοσίου Δικαίου με την επωνυμία Οργα¬ 
νισμός Διαχείρισης Δημοσίου Χρέους (Ο.Δ.ΔΗ.Χ.) και 
άλλες διατάξεις» (ΦΕΚ 151/Α71998), όπως τροποποιήθηκε 
με τον Ν. 3965/2011 (ΦΕΚ 113/Α72011). 

10. Τις διατάξεις του ν.δ. 3745/1957 «Περί εκδόσεως 
εντόκων γραμματίων» (ΦΕΚ 173/Α71957), όπως τροπο¬ 
ποιήθηκε μεταγενέστερα με το άρθρο 4 του Ν. 1266/1982 
(ΦΕΚ 81/Α71982). 
















2540 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


11. Την υπ’ αριθμ. 2/22899/0023Α/15.03.2012 απόφαση 
του Υπουργού Οικονομικών «Εσοδα - Δαπάνες σύναψης, 
έκδοσης, εξυπηρέτησης, τακτοποίησης, των δημοσίων 
δανείων, τίτλων, παραγώγων κ.τλ.» (ΦΕΚ 785/Β72012). 

12. Την υπ’ αριθμ. απόφαση του Υπουργού Οικονομικών 
2/60752/0004/9.9.2010 «Εξουσιοδότηση του Οργανισμού 
Διαχείρισης Δημοσίου Χρέους (Ο.Δ.ΔΗ.Χ.) ως εντολοδό- 
χου του Ελληνικού Δημοσίου» (ΦΕΚ 1538/Β72010). 

13. Την απόφαση του Υπουργού Οικονομίας και Οικο¬ 
νομικών υπ’ αριθμ. 2/89260/29.12.2000 «Όροι και τύπος 
εντόκων γραμματίων για τον ιδιωτικό τομέα σε Ευρώ» 
(ΦΕΚ 615/Β72001). 

14. Την υπ’ αριθμ. 2/91001/0023/Α/29.12.2010 κοινή από¬ 
φαση του Υπουργού Οικονομικών και του Διοικητή της 
Τράπεζας της Ελλάδος «Κανονισμός λειτουργίας των 
Βασικών Διαπραγματευτών Αγοράς» (ΦΕΚ 2241/Β72010). 

15. Την υπ’ αριθμ. 2/92959/0023Α/28.12.2012 κοινή από¬ 
φαση του Υπουργού Οικονομικών και του Διοικητή της 
Τράπεζας της Ελλάδος «Βασικοί Διαπραγματευτές αγο¬ 
ράς έτους 2013». 

16. Το Π.Δ. 185/2009 «Ανασύσταση Υπουργείου Οικο¬ 
νομικών» (ΦΕΚ 213/Α72009). 

17. Το Π.Δ. 189/2009 «Καθορισμός και ανακατανομή 
αρμοδιοτήτων των Υπουργείων» (ΦΕΚ 221/Α72009). 

18. Το Π.Δ. 86/2012 «Διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ 141/Α72012). 

19. Την απόφαση του Πρωθυπουργού υπ’ αριθμ. Υ48/ 
9.07.2012 «Καθορισμός αρμοδιοτήτων του αναπληρωτή 
Υπουργού Οικονομικών Χρήστου Στάίκούρα» (ΦΕΚ 2105/ 
Β72012). 

20. Τις διατάξεις του Ν. 3861/2010 «Ενίσχυση της δια¬ 
φάνειας με την υποχρεωτική ανάρτηση νόμων και πρά¬ 
ξεων των κυβερνητικών, διοικητικών και αυτοδιοικητικών 
οργάνων στο διαδίκτυο “Πρόγραμμα Διαύγεια” και άλλες 
διατάξεις.» (ΦΕΚ 112/Α72010). 

21. Το υπ’ αριθμ. 75/11.01.2013 έγγραφο του Ο.Δ.ΔΗ.Χ. για 
την ανακοίνωση της δημοπρασίας εντόκων γραμματίων 
στις 15.01.2013 και της διάθεσής τους στο αποταμιευτικό 
κοινό. 

22. Τα αποτελέσματα της δημοπρασίας εντόκων γραμ¬ 
ματίων της 15ης Ιανουάριου 2013, αποφασίζουμε: 

Τη διάθεση με Δημόσια Εγγραφή, εντόκων γραμματί¬ 
ων του Ελληνικού Δημοσίου, διάρκειας 13 εβδομάδων, 
με ημερομηνία έκδοσης την 18η Ιανουάριου 2013 και 
ημερομηνία λήξης την 19η Απριλίου 2013. 

Τα έντοκα γραμμάτια αποφέρουν τόκο από την ημε¬ 
ρομηνία έκδοσής τους με επιτόκιο σταθερό για όλη την 
διάρκειά τους, όπως αυτό ορίζεται παρακάτω. Ο τόκος, 
ο οποίος προκαταβάλλεται, υπολογίζεται εσωτερικά με 
βάση έτος 360 ημερών και πραγματικό αριθμό ημερών 
(ΑΟΤ/360). 

Το επιτόκιο των παραπάνω τίτλων ορίζεται σε 4,07%, 
δηλαδή ίσο με την τιμή της τελευταίας προσφοράς που 
έγινε δεκτή στη δημοπρασία των εντόκων γραμματίων 
της 15ης Ιανουάριου 2013. 

Ο φόρος που αναλογεί επί των τόκων παρακρατείται 
κατά την ημερομηνία έκδοσης των τίτλων. 

Τα έντοκα γραμμάτια είναι τίτλοι άυλης μορφής 
(λογιστική μορφή) και θα διατεθούν στο επενδυτικό 
κοινό, μόνο σε φυσικά πρόσωπα-κατοίκους της Ε.Ε., 
αφού εκδοθεί ξεχωριστός κωδικός αριθμός (Ι5ΙΝ Β, 
ΘΒ0026147547). Η διάθεση θα γίνει με δημόσια εγγραφή 
μέσω της Τράπεζας της Ελλάδος, των Τραπεζών, των 


Πιστωτικών Ιδρυμάτων, των χρηματιστών-μελών του 
Χρηματιστηρίου Αθηνών και λοιπών φορέων, οι οποίοι 
είναι εξουσιοδοτημένοι από την Τράπεζα της Ελλάδος. 

Η διάθεση των εντόκων γραμματίων αρχίζει την Δευ¬ 
τέρα 14 Ιανουάριου 2013 και ολοκληρώνεται την Τετάρτη 
16 Ιανουάριου 2013. 

Οι επενδυτές δηλώνουν υποχρεωτικά, κατά τη διαδι¬ 
κασία της δημόσιας εγγραφής: 

- Το Α.Φ.Μ. τους, 

- Τη χώρα προέλευσης του Α.Φ.Μ. τους, 

- Τον χειριστή τους στο Σ.Α.Τ., 

- Τη μερίδα και τον λογαριασμό τους στο Σ.Α.Τ., 

- Το ποσό των εντόκων γραμματίων για το οποίο 
επιθυμούν να εγγραφούν. 

Οι εγγραφές θα γίνονται σε πολλαπλάσια των 1.000 
Ευρώ, με κατώτερο ποσό εγγραφής ανά επενδυτή τα 
1.000 Ευρώ και με ανώτατο ποσό εγγραφής και διάθε¬ 
σης ανά επενδυτή έντοκα γραμμάτια ονομαστικής αξίας 
15.000 Ευρώ. Η κατανομή και οι εγγραφές θα γίνονται 
από το Σύστημα Αυλών Τίτλων (Σ.Α.Τ.) του Κεντρικού 
Αποθετηρίου Αξιών (Κ.Α.Α.) σε πολλαπλάσια των 1.000 
Ευρώ. 

Την ημερομηνία έκδοσης, οι φορείς, που θα έχουν 
διαθέσει έντοκα γραμμάτια με δημόσια εγγραφή, ενη¬ 
μερώνουν το σύστημα των άυλων τίτλων της Τράπεζας 
της Ελλάδος, κατά την συνήθη διαδικασία. 

Οι προσφερόμενοι τίτλοι θα είναι αφορολόγητοι, υπό 
την προϋπόθεση ότι θα διακρατηθούν μέχρι τη λήξη 
τους. Το δικαίωμα της φοροαπαλλαγής προκύπτει απο¬ 
κλειστικά από τις εγγραφές του Σ.Α.Τ. του Κεντρικού 
Αποθετηρίου Αξιών. 

Κατά την ημερομηνία λήξης των εντόκων γραμματίων, 
ο φόρος που έχει παρακρατηθεί κατά την έκδοση, επι- 
στρέφεται στα φυσικά πρόσωπα-κατόχους του ΙδΙΝ Β 
που έχουν διακρατήσει τους τίτλους μέχρι τη λήξη τους. 

Η εξόφληση των τίτλων θα γίνει στην ονομαστική 
τους αξία. 

Οι επενδυτές κάτοχοι των εντόκων γραμματίων με 
ΙδΙΝ Β μπορούν σε περίπτωση πώλησης των τίτλων τους 
να απευθύνονται στις Τράπεζες και στους λοιπούς εξου¬ 
σιοδοτημένους φορείς, οι οποίοι θα αγοράζουν τους 
τίτλους και στη συνέχεια θα τους μεταφέρουν από το 
ΙδΙΝ Β στο αρχικό ΙδΙΝ της δημοπρασίας (ΘΒ0000104076). 
Εκεί οι τίτλοι θα είναι διαπραγματεύσιμοι. 

Για την διάθεση των εντόκων γραμματίων στο επεν¬ 
δυτικό κοινό από τις Τράπεζες και τους λοιπούς εξουσι¬ 
οδοτημένους φορείς, θα δοθεί προμήθεια 0,15%. Επίσης 
θα δοθεί προμήθεια στο Σ.Α.Τ. του Κεντρικού Αποθε¬ 
τηρίου Αξιών 0,04%. 

Κατά τα λοιπά ισχύει η απόφασή μας 2/89260/0023/ 
29.12.2000 “Γενικοί όροι εντόκων γραμματίων του Ελλη¬ 
νικού Δημοσίου” (ΦΕΚ 615/Β723.5.2001). 

ΚΑΛΥΨΗ ΔΑΠΑΝΗΣ 

Από τις διατάξεις της παρούσας απόφασης προκαλεί- 
ται δαπάνη σε βάρος του Κρατικού Προϋπολογισμού για 
το οικονομικό έτος 2013, η οποία θα καλυφθεί από τις 
σχετικές πιστώσεις εξυπηρέτησης του δημοσίου χρέους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιανουάριου 2013 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΧΡΗΣΤΟΣ ΣΤΑΪΚΟΥΡΑΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθμ. 2/3254/0 023Α (2) 

Καθορισμός επιτοκίου εντόκων γραμματίων διάρκειας 

13 εβδομάδων με ημερομηνία δημοπρασίας 15.01.2013. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 1 και 2 του Ν.Δ. 3745/ 
1957 “Περί εκδόσεως εντόκων γραμματίων” (ΦΕΚ 173/Α'/ 
1957). 

2. Τις διατάξεις του άρθρου 4 του Ν. 1266/1982 “Περί 
οργάνων ασκήσεως της νομισματικής, πιστωτικής και 
συναλλαγματικής πολιτικής και άλλων διατάξεων”. (ΦΕΚ 
81/Α71982). 

3. Τις διατάξεις των άρθρων 31 και 32 του Ν. 1914/1990 
«Εκσυγχρονισμός και ανάπτυξη του Δημόσιου τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις» (ΦΕΚ 178/Α71990). 

4. Τις διατάξεις του άρθρου 12 του Ν. 2074/1992 «Δι¬ 
αρρυθμίσεις στον ενιαίο ειδικό φόρο κατανάλωσης 
πετρελαιοειδών προϊόντων και άλλες διατάξεις» (ΦΕΚ 
128/Α71992). 

5. Την υπ’ αριθμ. 2/2463/0023Α/15.01.2013 απόφαση 
του Υπουργού Οικονομικών για την έκδοση Εντόκων 
Γραμματίων του Ελληνικού Δημοσίου διάρκειας 13 
εβδομάδων στις 18.01.2013 μέσω Δημοπρασίας και 
διάθεσης σε φυσικά πρόσωπα μετά την ημερομηνία 
διακανονισμού». 

6. Τα αποτελέσματα της από 15.01.2013 δημοπρασίας 
Εντόκων Γραμματίων του Ελληνικού Δημοσίου διάρκειας 
13 εβδομάδων. 

7. Το Π.Δ. 185/2009 «Ανασύσταση Υπουργείου Οικονομι¬ 
κών» (ΦΕΚ 213/Α72009) και το Π.Δ. 189/2009 «Καθορισμός 
και ανακατανομή αρμοδιοτήτων των Υπουργείων» (ΦΕΚ 
221/Α72009). 

8. Το Π.Δ. 86/2012 «Διορισμός Υπουργών, Αναπληρωτών 
Υπουργών και Υφυπουργών» (ΦΕΚ 141/Α72012). 

9. Την απόφαση του Πρωθυπουργού υπ’ αριθμ. Υ48/ 
9.07.2012 «Καθορισμός αρμοδιοτήτων του αναπληρωτή 
Υπουργού Οικονομικών Χρήστου Στάίκούρα» (ΦΕΚ 2105/ 
Β72012). 

10. Τις διατάξεις του Ν. 3861/2010 «Ενίσχυση της διαφά¬ 
νειας με την υποχρεωτική ανάρτηση νόμων και πράξεων 
των κυβερνητικών, διοικητικών και αυτοδιοικητικών ορ¬ 
γάνων στο διαδίκτυο “Πρόγραμμα Διαύγεια” και άλλες 
διατάξεις.» (ΦΕΚ 112/Α72010), αποφασίζουμε: 

1. Ορίζουμε το επιτόκιο των Εντόκων Γ ραμματίων του 
Ελληνικού Δημοσίου, ν.δ. 3745/57 και Ν. 1266/82, που θα 
εκδοθούν ή θα ανανεωθούν από 15 Ιανουάριου 2013 για 
διάρκεια 13 εβδομάδων (ή τριών μηνών) σε 4,07%. 

2. Το παραπάνω επιτόκιο είναι εκείνο που προέκυψε 
κατά την δημοπρασία Εντόκων Γ ραμματίων του Ελλη¬ 
νικού Δημοσίου διάρκειας 13 εβδομάδων στις 15.01.2013. 

3. Για τα άληκτα έντοκα γραμμάτια και για το χρονικό 
διάστημα από την παραπάνω ημερομηνία μέχρι τη λήξη 
τους ισχύουν οι αποφάσεις μας βάσει των οποίων έγινε 
η έκδοσή τους. 

ΚΑΛΥΨΗ ΔΑΠΑΝΗΣ 

Από τις διατάξεις της απόφασης αυτής προκαλείται 
δαπάνη σε βάρος του Κρατικού Προϋπολογισμού για 
το οικονομικό έτος 2013, η οποία έχει προβλεφθεί και 
θα καλυφθεί από τις δαπάνες εξυπηρέτησης του Δη¬ 
μοσίου Χρέους. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιανουάριου 2012 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΧΡΗΣΤΟΣ ΣΤΑΪΚΟΥΡΑΣ 
-♦- 

Αριθμ. 2/2463/0023Α (3) 

Απόφαση έκδοσης Εντόκων Γραμματίων του Ελληνι¬ 
κού Δημοσίου διάρκειας 13 εβδομάδων στις 18.01.2013 
μέσω δημοπρασίας και διάθεσης σε φυσικά πρόσω¬ 
πα μετά την ημερομηνία διακανονισμού. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και 32 του Ν. 1914/1990 
«Εκσυγχρονισμός και ανάπτυξη του Δημόσιου τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις» (ΦΕΚ 178Α71990). 

2. Τ ις διατάξεις του άρθρου 1 του Ν. 2187/1994 «Ρύθ¬ 
μιση θεμάτων σχετικών με τη σύναψη και διαχείριση 
δανείων του Ελληνικού Δημοσίου από το εσωτερικό 
και το εξωτερικό και άλλες διατάξεις» (ΦΕΚ 16/Α71994). 

3. Τις διατάξεις του άρθρου 12 του Ν. 2074/1992 «Δι¬ 
αρρυθμίσεις στον ενιαίο ειδικό φόρο κατανάλωσης 
πετρελαιοειδών προϊόντων και άλλες διατάξεις». (ΦΕΚ 
128/Α71992). 

4. Τις διατάξεις του άρθρου 4 του Ν. 1266/1982 «Περί 
οργάνων ασκήσεως της νομισματικής, πιστωτικής και 
συναλλαγματικής πολιτικής και άλλων διατάξεων» (ΦΕΚ 
81/Α71982) και την πράξη με αριθμό 76 του Υπουργικού 
Συμβουλίου της 4ης Απριλίου 1996 για την αύξηση του 
ορίου κυκλοφορίας εντόκων γραμματίων του Ελληνικού 
Δημοσίου (ΦΕΚ 65/Α71996). 

5. Τις διατάξεις των άρθρων 5 έως και 12 του Ν. 2198/ 
1994 «Αύξηση αποδοχών δημοσίων υπαλλήλων εν γέ- 
νει, σύναψη δανείων υπό του Ελληνικού Δημοσίου και 
δημιουργία στην Τράπεζα της Ελλάδος Συστήματος 
Παρακολούθησης Συναλλαγών επί τίτλων με λογιστική 
μορφή (άυλοι τίτλοι)» (ΦΕΚ 43/Α71994). 

6. Τις διατάξεις του άρθρου 12 του Ν. 2238/1994 «Κύ¬ 
ρωση του Κώδικα Φορολογίας Εισοδήματος» (ΦΕΚ 151/ 
Α71994), όπως ισχύει. 

7. Τις διατάξεις του Ν. 2842/2000 «Λήψη συμπληρω¬ 
ματικών μέτρων για την εφαρμογή των κανονισμών 
(ΕΚ) 1103/97, 974/98 και 2866/98 του Συμβουλίου, όπως 
ισχύουν σχετικά με την εισαγωγή του ΕΥΡΩ». (ΦΕΚ 207/ 
Α72000). 

8. Τις διατάξεις των άρθρων 90 και 91 του Ν. 2362/1995 
«Περί Δημοσίου Λογιστικού, ελέγχου των δαπανών του 
Κράτους κ.α.δ.» (ΦΕΚ 247/Α71995) και του άρθρου 64 του 
παραπάνω νόμου, όπως τροποποιήθηκε και ισχύει με το 
άρθρο 38 του Ν. 3871/2010 (ΦΕΚ 141/Α72010). 

9. Τις διατάξεις του Ν. 2628/1998 «Σύσταση Νομικού 
Προσώπου Δημοσίου Δικαίου με την επωνυμία Οργα¬ 
νισμός Διαχείρισης Δημοσίου Χρέους (Ο.Δ.ΔΗ.Χ.) και 
άλλες διατάξεις» (ΦΕΚ 151/Α71998), όπως τροποποιήθηκε 
με τον Ν. 3965/2011 (ΦΕΚ 113/Α72011). 

10. Τις διατάξεις του ν.δ. 3745/1957 «Περί εκδόσεως 
εντόκων γραμματίων» (ΦΕΚ 173/Α71957), όπως τροπο¬ 
ποιήθηκε μεταγενέστερα με το άρθρο 4 του Ν. 1266/1982 
(ΦΕΚ 81/Α71982). 

11. Την υπ’ αριθμ. 2/22899/0023Α/15.03.2012 απόφαση 
του Υπουργού Οικονομικών «Εσοδα - Δαπάνες σύναψης, 
έκδοσης, εξυπηρέτησης, τακτοποίησης, των δημοσίων 
δανείων, τίτλων, παραγώγων κ.τλ.» (ΦΕΚ 785/Β72012). 

12. Την απόφαση του Υπουργού Οικονομικών υπ’ αριθμ. 
2/60752/0004/9.9.2010 «Εξουσιοδότηση του Οργανισμού 
Διαχείρισης Δημοσίου Χρέους (Ο.Δ.ΔΗ.Χ.) ως εντολοδό- 
χου του Ελληνικού Δημοσίου» (ΦΕΚ 1538/Β72010). 

13. Την απόφαση του Υπουργού Οικονομίας και Οικο¬ 
νομικών υπ’ αριθμ. 2/89260/29.12.2000 «Όροι και τύπος 
εντόκων γραμματίων για τον ιδιωτικό τομέα σε Ευρώ» 
(ΦΕΚ 615/Β72001). 

14. Την υπ’ αριθμ. 2/91001/0023/Α/29.12.2010 κοινή από¬ 
φαση του Υπουργού Οικονομικών και του Διοικητή της 
Τράπεζας της Ελλάδος «Κανονισμός λειτουργίας των 
Βασικών Διαπραγματευτών Αγοράς» (ΦΕΚ 2241/Β'/2010). 

15. Την υπ’ αριθμ. 2/92959/0023Α/28.12.2012 κοινή από¬ 
φαση του Υπουργού Οικονομικών και του Διοικητή της 
Τράπεζας της Ελλάδος «Βασικοί Διαπραγματευτές αγο¬ 
ράς έτους 2013». 

16. Το Π.Δ. 185/2009 «Ανασύσταση Υπουργείου Οικο¬ 
νομικών» (ΦΕΚ 213/Α72009). 

17. Το Π.Δ. 189/2009 «Καθορισμός και ανακατανομή 
αρμοδιοτήτων των Υπουργείων» (ΦΕΚ 221/Α72009). 

18. Το Π.Δ. 86/2012 «Διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ 141/Α72012). 

19. Την απόφαση του Πρωθυπουργού Υ48/9.07.2012 
«Καθορισμός αρμοδιοτήτων του αναπληρωτή Υπουργού 
Οικονομικών Χρήστου Στάίκούρα» (ΦΕΚ 2105/Β72012). 

20. Τις διατάξεις του Ν. 3861/2010 «Ενίσχυση της δια¬ 
φάνειας με την υποχρεωτική ανάρτηση νόμων και πρά¬ 
ξεων των κυβερνητικών, διοικητικών και αυτοδιοικητικών 
οργάνων στο διαδίκτυο “Πρόγραμμα Διαύγεια” και άλλες 
διατάξεις.» (ΦΕΚ 112/Α72010). 

21. Το υπ’ αριθμ. 75/11.01.2013 έγγραφο του Ο.Δ.ΔΗ.Χ. για 
την ανακοίνωση της δημοπρασίας εντόκων γραμματίων 
στις 15.01.2013 και της διάθεσης τους στο αποταμιευτικό 
κοινό, αποφασίζουμε: 

Ορίζουμε τους βασικούς όρους έκδοσης, τη διαδικασία 
της δημοπρασίας στις 15 Ιανουάριου 2013, μέσω της 
οποίας θα διατεθούν τίτλοι του Ελληνικού Δημοσίου σε 
άυλη μορφή, καθώς και τη διάθεση σε φυσικά πρόσωπα 
μετά την ημερομηνία διακανονισμού. 

Α. ΒΑΣΙΚΟΙ ΟΡΟΙ ΕΚΔΟΣΗΣ 

1. Οι τίτλοι, οι οποίοι θα διατεθούν μέσω δημοπρασίας, 
είναι έντοκα γραμμάτια διάρκειας 13 εβδομάδων, σε 
ευρώ, με ημερομηνία έκδοσης την 18η Ιανουάριου 2013 
και ημερομηνία λήξης την 19η Απριλίου 2013. 

2. Ο υπολογισμός των τόκων θα γίνει με βάση έτος 
360 ημερών και πραγματικό αριθμό ημερών (ΑΟΤ/360). 

3. Το ποσό της έκδοσης καθορίζεται σε ένα δισεκατομ¬ 
μύριο διακόσια πενήντα εκατομμύρια (1.250.000.000,00) 
ευρώ. 

4. Η εξόφληση των τίτλων θα γίνει την ημερομηνία 
λήξεως στην ονομαστική τους αξία. 

5. Η αξίωση των κομιστών για το κεφάλαιο και τους 
τόκους υπόκειται σε πενταετή παραγραφή. 

6. Οι τόκοι των εντόκων γραμματίων υπόκεινται σε 
φορολόγηση βάσει συντελεστή φορολόγησης που ισχύ¬ 
ει κατά την έκδοση των τίτλων. Η παρακράτηση του 
φόρου θα γίνει σύμφωνα με την ισχύουσα νομοθεσία 
φορολόγησης των τίτλων του Ελληνικού Δημοσίου. 


Οι τίτλοι και η μεταβίβαση τους απαλλάσσονται των 
τελών χαρτοσήμου. Επίσης απαλλάσσονται των τελών 
χαρτοσήμου και οι εξοφλήσεις των τόκων. 

Β. ΔΗΜΟΠΡΑΣΙΑ 

1) Στη Δημοπρασία συμμετέχουν με ανταγωνιστικές 
προσφορές μόνο οι Βασικοί Διαπραγματευτές Αγοράς 
(Β.Δ.Α.). Η δημοπρασία θα γίνει βάσει του Κανονισμού 
Λειτουργίας των Βασικών Διαπραγματευτών Αγοράς, 
την Τρίτη 15 Ιανουάριου 2013, μέσω της ΗΔΑΤ, από τον 
Οργανισμό Διαχείρισης Δημοσίου Χρέους (Ο.Δ.ΔΗ.Χ.). 
Οι ανταγωνιστικές προσφορές ικανοποιούνται, μέχρι 
του ύψους του δημοπρατούμενου ποσού, στην τιμή της 
τελευταίας προσφοράς που γίνεται δεκτή στη δημο¬ 
πρασία (ουί οίί ρποβ). 

2) Δικαίωμα υποβολής ανταγωνιστικών προσφορών 
έχουν μόνο οι Βασικοί Διαπραγματευτές Αγοράς, οι 
οποίοι υποβάλλουν μέχρι 5 ανταγωνιστικές προσφορές 
έκαστος. Το ελάχιστο ποσό κάθε προσφοράς δεν θα 
υπολείπεται των πέντε εκατομμυρίων Ευρώ (€ 5.000.000) 
ενώ το μέγιστο δεν θα υπερβαίνει το ύψος του δημο¬ 
πρατούμενου ποσού. 

Οι προσφορές θα αναφέρονται σε ονομαστικές 
αξίες πολλαπλάσιες του ενός εκατομμυρίου Ευρώ 
(€ 1 . 000 . 000 ). 

3) Κάθε προσφορά πρέπει να περιλαμβάνει την ονο¬ 
μαστική αξία των εντόκων που ζητούνται καθώς και 
την τιμή που είναι διατεθειμένος να πληρώσει ο κάθε 
επενδυτής. 

4) Εάν δύο ή περισσότερες προσφορές της ίδιας τιμής 
τύχει να γίνουν εν μέρει δεκτές τότε η κατανομή των 
τίτλων που θα κατακυρωθούν στους συμμετέχοντες στη 
δημοπρασία θα γίνει αναλογικά και με προσέγγιση τα 
χίλια Ευρώ (€ 1.000). 

5) Μη ανταγωνιστικές προσφορές δικαιούνται να 
υποβάλουν μόνο οι Βασικοί Διαπραγματευτές (μία μη 
ανταγωνιστική προσφορά έκαστος). Η ποσότητα που 
θα διατίθεται με τη διαδικασία αυτή εκ μέρους του 
Ελληνικού Δημοσίου, δεν θα υπερβαίνει το 30% του 
δημοπρατούμενου ποσού. Η κατανομή στους ενδιαφε¬ 
ρομένους γίνεται ανάλογα με τη συμμετοχή τους στις 
μη ανταγωνιστικές προσφορές. Οι μη ανταγωνιστικές 
προσφορές ικανοποιούνται στην τιμή της τελευταίας 
προσφοράς που γίνεται δεκτή στη δημοπρασία (ουί 
Οίί ρΐΊΟθ). 

Η κάθε μια μη ανταγωνιστική προσφορά δεν μπορεί 
να υπερβαίνει το συνολικό ποσό που διατίθεται με τη 
μέθοδο των μη ανταγωνιστικών προσφορών. 

Οι προσφορές θα υποβληθούν, μέσω της ΗΔΑΤ στις 
15 Ιανουάριου 2013 και μέχρι την 12.00 μεσημβρινή ώρα 
Ελλάδος. 

6) Η αναγγελία των επιτυχών προσφορών και των 
αποτελεσμάτων της δημοπρασίας θα γίνει την ίδια 
ημέρα της διεξαγωγής της δημοπρασίας στις 15 Ιανου¬ 
άριου 2013 και μέχρι την 12:45 μεσημβρινή ώρα Ελλά¬ 
δος, από τον Οργανισμό Διαχείρισης Δημοσίου Χρέους 
(Ο.Δ.ΔΗ.Χ.). 

7) Οι Βασικοί Διαπραγματευτές Αγοράς έχουν το δι¬ 
καίωμα, μετά το πέρας της δημοπρασίας και μέχρι τη 
12:00 μεσημβρινή ώρα Ελλάδος της 17ης Ιανουάριου 
2013, να υποβάλουν προσφορές μέσω της ΗΔΑΤ, για την 
απόκτηση στην τιμή της τελευταίας προσφοράς που 
γίνεται δεκτή στη δημοπρασία (ουί οίί ρποβ) επί πλέον 
τίτλων μέχρι συνολικής ονομαστικής αξίας ίσης προς 

το 30% του δημοπρατούμενου ποσού. Στην περίπτωση 
που η συνολική ονομαστική αξία των νέων προσφορών 
υπερβαίνει το ανωτέρω ποσοστό, η κατανομή των τίτ¬ 
λων σε κάθε έναν Βασικό Διαπραγματευτή θα γίνεται 
με την αναλογία που προκύπτει από το μέσο σταθμι- 
κό ποσοστό συμμετοχής ενός εκάστου στις επιτυχείς 
ανταγωνιστικές προσφορές των προηγουμένων της πα¬ 
ρούσας, τριών δημοπρασιών. Το τυχόν αδιάθετο υπό¬ 
λοιπο αυτού του ποσού θα κατανέμεται εξ ίσου στους 
ενδιαφερομένους Βασικούς Διαπραγματευτές Αγοράς. 

Τα αποτελέσματα των παραπάνω μη ανταγωνιστικών 
προσφορών θα ανακοινωθούν στους ενδιαφερομένους 
μέχρι την 12:45 μεσημβρινή ώρα Ελλάδος της 17ης Ια¬ 
νουάριου 2013, από την Τράπεζα της Ελλάδος (ΗΔΑΤ). 

8) Η καταβολή του αντιτίμου αγοράς τίτλων 
(δβΙΙΙθπίθπΐ) θα γίνει στις 18 Ιανουάριου 2013, ημερομη¬ 
νία έκδοσης των εντόκων γραμματίων. 

9) Για τα έντοκα γραμμάτια που θα διατεθούν στους 
Βασικούς Διαπραγματευτές, μέσω της δημοπρασίας, 
δεν θα δοθεί προμήθεια. 

Γ. ΔΙΑΘΕΣΗ ΣΕ ΦΥΣΙΚΑ ΠΡΟΣΩΠΑ 

Μετά την ημερομηνία έκδοσης και διακανονισμού της 
18ης Ιανουάριου 2013 (συμπεριλαμβανομένης), μέχρι και 
πέντε εργάσιμες ημέρες μετά, δηλαδή μέχρι και την 
Παρασκευή 25 Ιανουάριου 2013, η Τράπεζα της Ελλάδος, 
οι Τράπεζες, τα Πιστωτικά Ιδρύματα και λοιποί φορείς 
οι οποίοι είναι εξουσιοδοτημένοι από την Τράπεζα της 
Ελλάδος και έχουν στην κατοχή τους έντοκα γραμμάτια 
από την παραπάνω δημοπρασία, μπορούν να διαθέτουν 
τους τίτλους που κατέχουν στα φυσικά πρόσωπα, σε 
απεριόριστα ποσά, σε τιμή που θα καθορίσουν οι ίδιοι. 

Προϋπόθεση για την παραπάνω διάθεση είναι, οι επεν¬ 
δυτές να είναι φυσικά πρόσωπα - κάτοικοι της Ε.Ε., να 
διαθέτουν Αριθμό Φορολογικού Μητρώου (Α.Φ.Μ.) και 
να έχουν μερίδα επενδυτή στο Σύστημα Άυλων Τίτλων 
(Σ.Α.Τ.) του Κεντρικού Αποθετηρίου Αξιών (Κ.Α.Α.). 

Τα έντοκα γραμμάτια που θα διατίθενται με την πα¬ 
ραπάνω διαδικασία, θα είναι αφορολόγητα και θα ισχύει 
το ΙδΙΝ Β των εντόκων γραμματίων της έκδοσης 18 
Ιανουάριου 2013 για φυσικά πρόσωπα (ΘΒ0026147547). 

Τα φυσικά πρόσωπα θα δικαιούνται φοροαπαλλαγή, 
εφόσον οι τίτλοι αποκτώνται μέσα σε πέντε εργάσιμες 
ημέρες από την ημέρα της έκδοσής τους και διακρα- 
τώνται μέχρι την λήξή τους. 

Το δικαίωμα της φοροαπαλλαγής προκύπτει απο¬ 
κλειστικά από τις εγγραφές του Σ.Α.Τ. του Κεντρικού 
Αποθετηρίου Αξιών. 

Ο φόρος στα έντοκα γραμμάτια θα παρακρατείται 
κατά την έκδοση και θα επιστρέφεται στα φυσικά πρό¬ 
σωπα, κατόχους του ΙδΙΝ Β, κατά την ημέρα λήξης των 
εντόκων γραμματίων. 

Κάθε ημέρα διάθεσης οι Τράπεζες και λοιποί φο¬ 
ρείς ενημερώνουν το σύστημα των άυλων τίτλων της 
Τράπεζας της Ελλάδος για τη μεταφορά των εντόκων 
γραμματίων από το αρχικό ΙδΙΝ (ΘΒ0000104076) (δη¬ 
μοπρασίας) στο ΙδΙΝ Β (έκδοσης για φυσικά πρόσωπα), 
κατά την συνήθη διαδικασία. Μετά το τέλος της 5ης 
εργάσιμης ημέρας, ενημερώνουν τις αντίστοιχες μερί¬ 
δες των επενδυτών στο Σ.Α.Τ. του Κ.Α.Α. 

Οι κάτοχοι των εντόκων γραμματίων των ΙδΙΝ Β μπο¬ 
ρούν για την πώληση των τίτλων τους, να απευθύνο¬ 
νται στις Τράπεζες και λοιπούς εξουσιοδοτημένους 
φορείς, οι οποίοι θα αγοράζουν τους τίτλους και στη 


συνέχεια θα τους μεταφέρουν από το ΙδΙΝ Β στο αρ¬ 
χικό ΙδΙΝ της δημοπρασίας. Εκεί οι τίτλοι θα είναι 
διαπραγματεύσιμοι. 

Γ ια τη διάθεση αυτή δεν θα καταβληθείπρομήθεια. Κατά 
τα λοιπά ισχύει η απόφασή μας 2/89260/0023/29.12.2000 
“Γενικοί όροι εντόκων γραμματίων του Ελληνικού Δη¬ 
μοσίου” (ΦΕΚ 615 Β'/2001). 

ΚΑΛΥΨΗ ΔΑΠΑΝΗΣ 

Από τις διατάξεις της παρούσας απόφασης προκαλεί- 
ται δαπάνη σε βάρος του Κρατικού Προϋπολογισμού για 
το οικονομικό έτος 2013, η οποία θα καλυφθεί από τις 
σχετικές πιστώσεις εξυπηρέτησης του δημοσίου χρέους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιανουάριου 2013 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΧΡΗΣΤΟΣ ΣΤΑΪΚΟΥΡΑΣ 
-♦- 

Αριθμ. 111437/2012 (4) 

Εργασία κατά τις Κυριακές και τις εξαιρέσιμες ημέρες 
προς συμπλήρωση της εβδομαδιαίας υποχρεωτικής 
εργασίας - νυχτερινή εργασία πέραν της υποχρε¬ 
ωτικής για νυχτοφύλακες της Κεντρικής Υπηρεσίας 
του Υπουργείου Δικαιοσύνης, Διαφάνειας και Ανθρω¬ 
πίνων Δικαιωμάτων. 

Ο ΥΠΟΥΡΓΟΣ ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1. Τις διατάξεις: α) του άρθρου 20 του Ν. 4024/2011 
(ΦΕΚ 226 Α') «Συνταξιοδοτικές ρυθμίσεις, ενιαίο μισθο¬ 
λόγιο - βαθμολόγιο, εργασιακή εφεδρεία και άλλες 
διατάξεις εφαρμογής του μεσοπρόθεσμου πλαισίου 
δημοσιονομικής στρατηγικής 2012-2015», 

β) της παρ. 1 του άρθρου 45 του Ν. 4071/2012 (ΦΕΚ 
85 Α') «Ρυθμίσεις για την τοπική ανάπτυξη, την αυτοδι¬ 
οίκηση και την αποκεντρωμένη διοίκηση Ενσωμάτωση 
Οδηγίας 2009/50/ΕΚ» και 

γ) του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα, που κυρώθηκε 
με το άρθρο πρώτο του Π.Δ. 63/2005 (ΦΕΚ 98 Α'). 

2. Την ανάγκη καταβολής αποζημίωσης νυχτερινών 
και εξαιρέσιμων ωρών στους έξι (6) νυχτοφύλακες της 
Κεντρικής Υπηρεσίας του Υπουργείου Δικαιοσύνης, Δι¬ 
αφάνειας και Ανθρωπίνων Δικαιωμάτων, δεδομένου ότι 
εκτελούν υπηρεσία κατά τις νυχτερινές ώρες εργασίμων 
ημερών και τις νυχτερινές και ημερήσιες ώρες των Κυ¬ 
ριακών και εξαιρέσιμων προς συμπλήρωση της εβδο¬ 
μαδιαίας υποχρεωτικής εργασίας τους και πέραν της 
υποχρεωτικής κατά τις νυχτερινές ώρες των εργασίμων 
ημερών καθώς και για ημερήσια και νυχτερινή εργασία 
κατά τις Κυριακές και εξαιρέσιμες ημέρες. 

3. Το γεγονός ότι από την εφαρμογή των διατάξεων 
της απόφασης αυτής προκαλείται δαπάνη δύο χιλιάδων 
επτακοσίων (2.700) ευρώ περίπου, η οποία θα βαρύνει 
τον Κ.Α.Ε. 0512 του Ειδικού Φορέα 17 - 110. 

4. Την υπ’ αριθμ. 705/4.1.2013 απόφαση της Αναπληρώ- 
τριας Προϊσταμένης της Γ ενικής Διεύθυνσης Οικονομι¬ 
κών - Διοικητικών Υπηρεσιών και Ηλεκτρονικής Διακυ¬ 
βέρνησης του Υπουργείου Δικαιοσύνης, Διαφάνειας και 
Ανθρωπίνων Δικαιωμάτων, περί δέσμευσης πίστωσης 

ύψους είκοσι πέντε χιλιάδων (25.000) ευρώ, η οποία 
θα βαρύνει τον Κ.Α.Ε. 0512 του Ειδικού Φορέα 17 - 110, 
αποφασίζουμε: 

Εγκρίνουμε την καθιέρωση ημερήσιας εργασίας κατά 
τις Κυριακές και εξαιρέσιμες ημέρες για τη συμπλήρωση 
της εβδομαδιαίας υποχρεωτικής εργασίας καθώς και 
για πέραν της υποχρεωτικής κατά τις νυχτερινές ώρες 
των εργασίμων ημερών και για νυχτερινή εργασία κατά 
τις Κυριακές και εξαιρέσιμες ημέρες, για τον καθένα από 
τους έξι (6) νυχτοφύλακες της Κεντρικής Υπηρεσίας του 
Υπουργείου Δικαιοσύνης, Διαφάνειας και Ανθρωπίνων 
Δικαιωμάτων, για το χρονικό διάστημα από της δημο- 
σιεύσεως της παρούσας έως 31.3.2013, ως εξής: 

Δέκα έξι (16) ώρες συνολικά ημερήσιας εργασίας κατά 
τις Κυριακές και εξαιρέσιμες ημέρες για τη συμπλήρωση 
της εβδομαδιαίας υποχρεωτικής εργασίας ανά μήνα και 
δέκα έξι (16) ώρες συνολικά πέραν της υποχρεωτικής 
κατά τις νυχτερινές ώρες των εργασίμων ημερών, κα¬ 
θώς και για ημερήσια και νυχτερινή εργασία κατά τις 
Κυριακές και εξαιρέσιμες ημέρες, ανά μήνα. 

Από την ανωτέρω παράγραφο της απόφασης αυτής 
προκαλείται δαπάνη δύο χιλιάδων επτακοσίων (2.700) 
ευρώ περίπου, η οποία θα βαρύνει τον Κ.Α.Ε. 0512 του 
Ειδικού Φορέα 17 - 110. 

Υπεύθυνος για την παρακολούθηση και τον έλεγχο 
της νυχτερινής εργασίας εργασίμων ημερών καθώς 
και της νυχτερινής και ημερήσιας εργασίας κατά τις 
Κυριακές και εξαιρέσιμες ημέρες για τη συμπλήρωση 
εβδομαδιαίας υποχρεωτικής εργασίας ορίζεται ο εκά- 
στοτε Προϊστάμενος της Γραμματείας της Κεντρικής 
Υπηρεσίας του Υπουργείου Δικαιοσύνης, Διαφάνειας 
και Ανθρωπίνων Δικαιωμάτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιανουάριου 2013 

Ο ΥΠΟΥΡΓΟΣ 

ΑΝΤΩΝΙΟΣ ΡΟΥΠΑΚΙΩΤΗΣ 
-♦- 

Αριθμ. 111438/2012 (5) 

Καθιέρωση απογευματινής υπερωριακής εργασίας για 
υπαλλήλους που υπηρετούν στην Κεντρική Υπηρε¬ 
σία του Υπουργείου Δικαιοσύνης, Διαφάνειας και Αν¬ 
θρωπίνων Δικαιωμάτων έως 29.3.2013. 

Ο ΥΠΟΥΡΓΟΣ ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1. Τις διατάξεις: 

α) του άρθρου 20 του Ν. 4024/2011 (ΦΕΚ 226 Α') «Συντα- 
ξιοδοτικές ρυθμίσεις, ενιαίο μισθολόγιο - βαθμολόγιο, 
εργασιακή εφεδρεία και άλλες διατάξεις εφαρμογής 
του μεσοπρόθεσμου πλαισίου δημοσιονομικής στρα¬ 
τηγικής 2012-2015», 

β) της παρ. 1 του άρθρου 45 του Ν. 4071/2012 (ΦΕΚ 
85 Α') «Ρυθμίσεις για την τοπική ανάπτυξη, την αυτοδι¬ 
οίκηση και την αποκεντρωμένη διοίκηση Ενσωμάτωση 
Οδηγίας 2009/50/ΕΚ» και 

γ) του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του Π.Δ. 63/2005 (ΦΕΚ 98 Α'). 


2. Την ανάγκη καθιέρωσης απογευματινής υπερωρι- 
ακής εργασίας για έως εξήντα (60) υπαλλήλους της 
Κεντρικής Υπηρεσίας του Υπουργείου Δικαιοσύνης, Δι¬ 
αφάνειας και Ανθρωπίνων Δικαιωμάτων για την αντιμε¬ 
τώπιση των εξαιρετικών και επειγουσών υπηρεσιακών 
αναγκών των Διευθύνσεων και των Τμημάτων, ως εξής: 

α) Του αυτοτελούς Τμήματος Ποινικού Μητρώου, προ- 
κειμένου αυτό να ανταποκριθεί αποτελεσματικά στα 
1200 περίπου εισερχόμενα αιτήματα ημερησίως αλλά και 
στα 2.500 - 3.000 εισερχόμενα δελτία ποινικού μητρώου 
το μήνα από ελληνικά και ξένα δικαστήρια, καθώς και 
στα 5.500 λοιπά εισερχόμενα έγγραφα και δεδομένης 
της υποστελέχωσης του Αυτοτελούς Τμήματος μετά την 
αποχώρηση πέντε (5) υπαλλήλων ΙΔΑΧ ΔΕ που τέθηκαν 
σε διαθεσιμότητα και την μετακίνηση δύο (2) οι οποίοι 
δεν αντικαταστάθηκαν. Η λειτουργία του ΕΟΒΙ3 «Ευρω¬ 
παϊκού Συστήματος Ποινικού Μητρώου» απαιτεί προσω¬ 
πικό, ενώ υπάρχει συνολική εκτιμώμενη εκκρεμότητα 
10.000 ακαταχώρητων δελτίων. Είναι προφανές ότι είναι 
ιδιαίτερα σημαντικό να απασχολούνται υπερωριακά οι 
υπάλληλοι του Αυτοτελούς Τ μήματος Ποινικού Μητρώου 
έτσι ώστε αφενός τα αιτήματα να απαντώνται άμεσα ή 
εμπρόθεσμα αφετέρου να κλείσει η σχετική εκκρεμό¬ 
τητα ώστε να εκδίδονται ενημερωμένα αντίγραφα ποι¬ 
νικού μητρώου προκειμένου οι Δημόσιες Υπηρεσίες της 
χώρας να προβαίνουν σε έκδοση διοικητικών πράξεων 
με σωστά δικαιολογητικά οι δε δικαστικές αποφάσεις 
να στηρίζονται σε πραγματικά δεδομένα. 

β) του Τμήματος Διοίκησης Προσωπικού, προκειμέ¬ 
νου να ανταποκριθεί στις απαιτήσεις που δημιουργεί η 
εφαρμογή των διατάξεων του Υπαλληλικού Κώδικα και 
η διεξαγωγή των υπηρεσιακών μεταβολών του προσω¬ 
πικού της Κεντρικής Υπηρεσίας, των Ιατροδικαστικών 
Υπηρεσιών, των Καταστημάτων Κράτησης, καθώς και 
των Σωφρονιστικών και Θεραπευτικών Καταστημάτων, 
του Ιδρυμάτων Αγωγής Ανηλίκων, των Υπηρεσιών Επιμε¬ 
λητών Ανηλίκων και των Υπηρεσιών Κοινωνικής Αρωγής, 
ήτοι συνολικού αριθμού 5.000 υπαλλήλων, δεδομένης 
της υποστελέχωσής του. 

γ) του Τ μήματος Γ ραμματείας και Διοικητικής Μέρι¬ 
μνας της Κεντρικής Υπηρεσίας του Υπουργείου Δικαι¬ 
οσύνης, Διαφάνειας και Ανθρωπίνων Δικαιωμάτων, για 
την εύρυθμη λειτουργία του, κατόπιν της συνταξιοδό- 
τησης δύο υπαλλήλων χωρίς αντικατάσταση και της 
απουσίας έτερου, κατ’ εφαρμογή των διατάξεων του 
άρθρου 104 παρ.1 του Ν. 3528/2007 (26 Α'). 

δ) της Διεύθυνσης Οικονομικού, λόγω του ότι: 

1) το Τμήμα Μισθοδοσίας, μισθοδοτεί 16.000 εργα¬ 
ζομένους υπαλλήλους και λειτουργούς και τελευταία 
έχει αναλάβει την μισθοδοσία των ασκούμενων δικηγό¬ 
ρων που υπηρετούν στα δικαστήρια, οι υπάλληλοι του 
τμήματος δεν επαρκούν και θα πρέπει να εργαστούν 
υπερωριακά. 

2) Το Τμήμα Οικονομικής Διαχείρισης και Προμηθειών 
είναι συνεμπλεκόμενο στην ήδη παρασχεθείσα επιβεβαί¬ 
ωση διαχειριστικής επάρκειας με την υπ’ αριθμ 156.086/ 
ΨΣ/11402-Γ'/21.12.2010 απόφαση του Ειδικού Γραμματέα 
Ψηφιακού Σχεδιασμού. Τούτο σημαίνει, ότι το Τμήμα Οι¬ 
κονομικής διαχείρισης και Προμηθειών πέραν των άλλων 
αρμοδιοτήτων ασκεί παράλληλα καθήκοντα δικαιούχου 
και καθήκοντα ενδιάμεσου φορέα διαχείρισης κατά την 
έννοια του άρθρου 4, του Ν. 3614/2007, στα επιχειρησια¬ 
κά προγράμματα «Διοικητική Μεταρρύθμιση 2007-2013» 

και «Ψηφιακή Σύγκλιση» του ΕΣΠΑ, για πράξεις αρμο¬ 
διότητας του Υπουργείου Δικαιοσύνης Διαφάνειας και 
Ανθρωπίνων Δικαιωμάτων. Είναι δε συναρμόδιο για το 
σχεδίασμά, το συντονισμό, τη διαμόρφωση θέσεων και 
τη διατύπωση εισηγήσεων για πολιτικές αναφορικά με 
τα προγράμματα του ΕΣΠΑ σε θέματα αρμοδιότητας 
του Υπουργείου Δικαιοσύνης Διαφάνειας και Ανθρωπί¬ 
νων Δικαιωμάτων και υλοποιεί τα παρακάτω ενδεικτικά 
αναφερόμενα έργα: 

ί. Εθνικό Ποινικό Μητρώο. 

μ. Ηλεκτρονικές Υπηρεσίες Καταστημάτων Κράτησης. 

μι. Ηλεκτρονικές Υπηρεσίες για τη διασύνδεση των 
αποφυλακιζομένων με την κοινωνία. 

ιν. Αναβάθμιση Ψηφιακών Υπηρεσιών Ελεγκτικού Συ¬ 
νεδρίου. 

ν. Πρόληψη και αντιμετώπιση της θυματοποίησης και 
της εγκληματικότητας των ανηλίκων. 

νι. Ταξινόμηση αξιοποίνων πράξεων, ποινών και μέ¬ 
τρων. 

νϋ. Μελέτη για τη βελτιστοποίηση της ροής Πολιτικής 
και Ποινικής Διαδικασίας. 

νίϋ. Βελτίωση των χρόνων απονομής δικαιοσύνης με 
εφαρμογή του άρθρου 33 του Ν. 3910/2011. 

Τα έργα αυτά προϋπολογισμού δεκάδων εκατομμυ¬ 
ρίων ευρώ, απαιτούν την πρόβλεψη υπερωριακής απα¬ 
σχόλησης λόγω του ήδη αυξημένου όγκου εργασίας 
του υφιστάμενου ανθρώπινου δυναμικού. 

Η επιβάρυνση του υπάρχοντος Τμήματος στο μέλλον 
καθίσταται μεγαλύτερη καθώς μια σειρά έργων είναι 
είτε προς ένταξη είτε σε πορεία υλοποίησης. Ενδεικτικά 
αναφέρονταί: 

ί. Εκπόνηση στρατηγικού και επιχειρησιακού σχεδί¬ 
ου για τον εκσυγχρονισμό της Σχολής Σωφρονιστικών 
Υπαλλήλων. 

ϋ. Βελτίωση των χρόνων απονομής Δικαιοσύνης με την 
εφαρμογή του άρθρου 33 του Ν. 3900/2011. 

μι. Διασύνδεση του Πληροφοριακού Συστήματος Αυτο¬ 
τελούς Τμήματος Ποινικού Μητρώου με τα αντίστοιχα 
συστήματα κρατών-μελών της Ε.Ε. (ΕΟΒΙ5). 

ιν. Ψηφιακή καταγραφή αποθήκευση και διάθεση 
πρακτικών συνεδριάσεων Δικαστηρίων (ένταξη στον 
κατάλογο προτεινόμενων συμπράξεων του άρθρου 4 
παρ. 2 του Ν. 3389/2005). 

Στο ψηφισθέν την 12η Φεβρουάριου 2012 νομοσχέδιο 
με τίτλο «Εγκριση των Σχεδίων Συμβάσεων Χρηματο¬ 
δοτικής Διευκόλυνσης μεταξύ του Ευρωπαϊκού Ταμείου 
Χρηματοπιστωτικής Σταθερότητας (Ε.Τ.Χ.Σ.), της Ελλη¬ 
νικής Δημοκρατίας και της Τράπεζας της Ελλάδος, του 
Σχεδίου του Μνημονίου Συνεννόησης μεταξύ της Ελλη¬ 
νικής Δημοκρατίας, της Ευρωπαϊκής Επιτροπής και της 
Τράπεζας της Ελλάδος και άλλες επείγουσες διατάξεις 
για τη μείωση του δημοσίου χρέους και τη διάσωση 
της εθνικής οικονομίας» στο συνοδευτικό Παράρτημα 
II με τίτλο «Μνημόνιο Συνεννόησης στις Συγκεκριμένες 
Προϋποθέσεις Οικονομικής Πολιτικής» και στο σημείο 
4.5 γίνεται ειδική μνεία στη Μεταρρύθμιση του δικα¬ 
στικού συστήματος, όπου μεταξύ άλλων ορίζεται ότι: 
«Αρχίζοντας από το τέλος Ιουνίου 2012, η Κυβέρνηση 
ενημερώνει και βελτιώνει περαιτέρω, κάθε τρίμηνο, το 
σχέδιο εργασίας ηλεκτρονικής δικαιοσύνης (θήυείίσβ) 
του Δεκεμβρίου 2011, για τη χρήση της ηλεκτρονικής 
καταχώρισης και της ηλεκτρονικής παρακολούθησης της 
κατάστασης μεμονωμένων υποθέσεων σε όλα τα δικα¬ 


στήρια της χώρας και για την ηλεκτρονική κατάθεση. Οι 
ενημερώσεις θα περιλαμβάνουν προθεσμίες για την αξι¬ 
ολόγηση και την ολοκλήρωση των πιλοτικών σχεδίων και 
πληροφορίες σχετικά με την επέκταση της ηλεκτρονικής 
καταχώρισης και της ηλεκτρονικής παρακολούθησης σε 
όλα τα δικαστήρια, μέχρι το τέλος του 2013.» Η έγκαιρη 
υλοποίηση του προγράμματος δυσχεραίνει ουσιωδώς 
χωρίς τουλάχιστον την πρόβλεψη υπερωριακής απα¬ 
σχόλησης για τους υπαλλήλους του Τ μήματος. 

Από τα παραπάνω συνάγεται ότι είναι επιτακτικό το 
σύνολο των υπαλλήλων του Τ μήματος Οικονομικής Δι¬ 
αχείρισης και Προμηθειών να περιληφθεί σε πρόγραμμα 
υπερωριακής απασχόλησης. 

ε) των γραμματέων των Υπηρεσιακών Συμβουλίων υπαλ¬ 
λήλων των υπηρεσιών αρμοδιότητας του Υπουργείου 
Δικαιοσύνης, Διαφάνειας και Ανθρωπίνων Δικαιωμάτων, 
λόγω του μεγάλου αριθμού των υποθέσεων που εισάγο- 
νται στα εν λόγω Συμβούλια και της αδυναμίας σύνταξης 
των πρακτικών εντός του υπηρεσιακού ωραρίου, λόγω 
του φόρτου εργασίας τους από τα κύρια καθήκοντά τους. 

στ) των γραμματέων των Νομοπαρασκευαστικών Επι¬ 
τροπών οι οποίες λειτουργούν πέραν του κανονικού 
χρόνου εργασίας. 

3. Το γεγονός ότι από την εφαρμογή των διατάξεων 
της απόφασης αυτής προκαλείται δαπάνη είκοσι μία 
χιλιάδων πεντακοσίων (21.500) ευρώ περίπου, η οποία 
θα βαρύνει τον Κ.Α.Ε. 0511 του Ειδικού Φορέα 17-110. 

4. Την υπ’ αριθμ. 707/4.1.2013 απόφαση της Αν. Προϊ- 
σταμένης της Γενικής Διεύθυνσης Οικονομικών - Διοικη¬ 
τικών Υπηρεσιών και Ηλεκτρονικής Διακυβέρνησης του 
Υπουργείου Δικαιοσύνης, Διαφάνειας και Ανθρωπίνων 
Δικαιωμάτων, περί δέσμευσης πίστωσης ύψους είκοσι 
οκτώ χιλιάδων (28.000) ευρώ, η οποία θα βαρύνει τον 
Κ.Α.Ε. 0511 του Ειδικού Φορέα 17-110, αποφασίζουμε: 

Εγκρίνουμε την υπερωριακή απογευματινή απασχόληση 
μέχρι εξήντα (60) υπαλλήλων που υπηρετούν στην Κεντρι¬ 
κή Υπηρεσία του Υπουργείου Δικαιοσύνης, Διαφάνειας και 
Ανθρωπίνων Δικαιωμάτων, για το χρονικό διάστημα από 
της δημοσιεύσεως της παρούσας έως τις 29.3.2013 και 
μέχρι τρεις χιλιάδες διακόσιες ώρες (3.200) ώρες περίπου 
συνολικά, για το ανωτέρω χρονικό διάστημα. 

Οι ώρες απογευματινής υπερωριακής απασχόλησης 
που δύναται να εργασθεί κάθε υπάλληλος ανά μήνα δεν 
μπορούν να υπερβαίνουν τις είκοσι (20). 

Η συνολική δαπάνη ανέρχεται στο ποσό των είκοσι 
μία χιλιάδες πεντακόσια (21.500) ευρώ περίπου, η οποία 
θα βαρύνει τον Κ.Α.Ε. 0511 του Ειδικού Φορέα 17-110. 

Ο Προϊστάμενος κάθε Διεύθυνσης και ο Προϊστάμε¬ 
νος του Αυτοτελούς Τμήματος Ποινικού Μητρώου, θα 
κατανέμουν τις ανωτέρω ώρες στους υπαλλήλους των 
Υπηρεσιών τους και θα περιγράφουν το συγκεκριμένο 
αντικείμενο των εργασιών που θα εκτελεσθούν. Οι ίδιοι 
προϊστάμενοι είναι υπεύθυνοι για τον έλεγχο πραγματο¬ 
ποίησης της υπερωριακής απασχόλησης καθώς και για 
τη βεβαίωση εκτέλεσης των αντιστοίχων εργασιών. Η 
βεβαίωση αυτή αποτελεί προϋπόθεση για την καταβολή 
της υπερωριακής αποζημίωσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιανουάριου 2013 

Ο ΥΠΟΥΡΓΟΣ 

ΑΝΤΩΝΙΟΣ ΡΟΥΠΑΚΙΩΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοίΡΐί ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-τοπη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ή1ίρ://νννννν.β1.9τ - β-ιπαϊΙ: ννθόπΐ3δίβΓ.βί@βί.9τ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 















































































